title: Kommissionens gennemførelsesforordning (EU) nr. 915/2013 af 23. september 2013 om ændring af Rådets forordning (EF) nr. 314/2004 om visse restriktive foranstaltninger over for Zimbabwe

text:
               24.9.2013

               DA

               Den Europæiske Unions Tidende

               L 252/23

         KOMMISSIONENS GENNEMFØRELSESFORORDNING (EU) Nr. 915/2013
   af 23. september 2013
   om ændring af Rådets forordning (EF) nr. 314/2004 om visse restriktive foranstaltninger over for Zimbabwe
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 314/2004 af 19. februar 2004 om visse restriktive foranstaltninger over for Zimbabwe (1), særlig artikel 11, litra b), og
   ud fra følgende betragtninger:

               (1)

               Bilag III til forordning (EF) nr. 314/2004 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

               (2)

               Rådets afgørelse 2011/101/FUSP af 15. februar 2011 om restriktive foranstaltninger over for Zimbabwe (2) fastslår, hvilke fysiske og juridiske personer der er omfattet af restriktioner i henhold til afgørelsens artikel 5, og afgørelsen får virkning ved forordning (EF) nr. 314/2004 i det omfang en indsats på EU-plan er påkrævet.

               (3)

               Den 23. september 2013 besluttede Rådet at fjerne et punkt fra listen over personer og enheder, som er omfattet af restriktionerne. Bilag III til forordning (EF) nr. 314/2004 bør ændres for at sikre overensstemmelse med Rådets afgørelse.

               (4)

               Forordning (EF) nr. 314/2004 bør derfor ændres.

               (5)

               For at sikre, at foranstaltningerne i denne forordning er effektive, bør den træde i kraft dagen efter offentliggørelsen —

         VEDTAGET DENNE FORORDNING:
   Artikel 1
   Bilag III til forordning (EF) nr. 314/2004 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. september 2013.

            På Kommissionens vegne For formanden

            Chef for Tjenesten for Udenrigspolitiske Instrumenter

      (1)  EUT L 55 af 24.2.2004, s. 1.

      (2)  EUT L 42 af 16.2.2011, s. 6–23.

      BILAG
      I bilag III til forordning (EF) nr. 314/2004 foretages følgende ændringer:
      Følgende punkt under overskriften "II. Enheder" udgår:

                     "(11)

                     Zimbabwe Mining Development Corporation

                     90 Mutare Road, PO Box 2628, Harare, Zimbabwe.

                     Forbindelser til ZANU-PF-fløjen i regeringen. ZMDC er underlagt ZANU-PF's minister for minedrift og udvikling af miner."


title: Kommissionens gennemførelsesforordning (EU) 2017/1269 af 13. juli 2017 om ændring af gennemførelsesforordning (EU) 2015/949 for så vidt angår tilbagetrækning af jordnødder (peanuts) fra USA fra listen over godkendt kontrol forud for eksport med hensyn til aflatoksiner (EØS-relevant tekst. )

text:
               14.7.2017

               DA

               Den Europæiske Unions Tidende

               L 183/9

         KOMMISSIONENS GENNEMFØRELSESFORORDNING (EU) 2017/1269
   af 13. juli 2017
   om ændring af gennemførelsesforordning (EU) 2015/949 for så vidt angår tilbagetrækning af jordnødder (peanuts) fra USA fra listen over godkendt kontrol forud for eksport med hensyn til aflatoksiner
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets Forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 23, og
   ud fra følgende betragtninger:

               (1)

               Den kontrol forud for eksport, som visse tredjelande foretager af visse fødevarer vedrørende forekomst af visse mykotoksiner, er godkendt ved Kommissionens gennemførelsesforordning (EU) 2015/949 (2).

               (2)

               I henhold til artikel 23 i forordning (EF) nr. 882/2004 kan særlig kontrol, som et tredjeland foretager af foderstoffer og fødevarer umiddelbart forud for eksport til Unionen med henblik på at verificere, om de eksporterede produkter opfylder EU-kravene, godkendes. Der kan kun gives godkendelse til et tredjeland, hvis det efter en EU-audit er påvist, at foderstoffer eller fødevarer, der er eksporteret til Unionen, opfylder EU-kravene eller tilsvarende krav, og at den kontrol, der foretages i tredjelandet forud for afsendelsen, anses for at være så effektiv, at den kan erstatte eller reducere dokumentkontrol, identitetskontrol og fysisk kontrol som foreskrevet i EU-lovgivningen. EU godkendte i 2008 sådan kontrol forud for eksport foretaget af USA med hensyn til aflatoksiner.

               (3)

               Det er siden midten af 2016 blevet konstateret, at reglerne for forekomst af aflatoksiner i jordnødder fra USA i stigende grad ikke overholdes. USA's myndigheder er blevet oplyst herom og har givet tilsagn om at afhjælpe situationen. Det kan imidlertid konstateres, at situationen ikke har forbedret sig.

               (4)

               Det kan derfor konkluderes, at de betingelser, der førte til godkendelsen af kontrollen forud for eksport, ikke længere er opfyldt, og jordnødder (peanuts) fra USA bør derfor fjernes fra listen over godkendt kontrol. Gennemførelsesforordning (EU) 2015/949 bør derfor ændres.

               (5)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Bilag I til gennemførelsesforordning (EU) 2015/949 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. juli 2017.

            På Kommissionens vegne

         Jean-Claude JUNCKER

            Formand

      (1)  EUT L 165 af 30.4.2004, s. 1.

      (2)  Kommissionens gennemførelsesforordning (EU) 2015/949 af 19. juni 2015 om godkendelse af den kontrol forud for eksport, som visse tredjelande foretager af visse fødevarer vedrørende forekomst af visse mykotoksiner (EUT L 156 af 20.6.2015, s. 2).

      BILAG
      I bilag I til gennemførelsesforordning (EU) 2015/949 udgår følgende:

                     Fødevare

                     KN-kode

                     Taric-underinddeling

                     Oprindelsesland

                     Mykotoksin

                     Hyppighed af fysisk kontrol (i %) ved import

                                 »—

                                 Jordnødder (peanuts), med skal

                                 —

                              1202 41 00

                     USA

                     Aflatoksiner

                     < 1«

                                 —

                                 Jordnødder (peanuts), afskallede

                                 —

                              1202 42 00

                                 —

                                 Jordnødder (peanuts), tilberedt eller konserveret på anden måde

                                 —

                                 2008 11 91 ; 2008 11 96 ; 2008 11 98


title: Kommissionens gennemførelsesforordning (EU) nr. 643/2011 af 1. juli 2011 om ændring af forordning (EU) nr. 642/2010 for så vidt angår importtold for sorghum og rug

text:
               2.7.2011

               DA

               Den Europæiske Unions Tidende

               L 175/1

         KOMMISSIONENS GENNEMFØRELSESFORORDNING (EU) Nr. 643/2011
   af 1. juli 2011
   om ændring af forordning (EU) nr. 642/2010 for så vidt angår importtold for sorghum og rug
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 143 sammenholdt med artikel 4, og
   ud fra følgende betragtninger:

               (1)

               I artikel 5, stk. 4, i Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2) er det fastsat, at den repræsentative cif-importpris for byg anvendes ved beregningen af importafgiften for sorghum og rug.

               (2)

               Markedsudviklingen for byg og USA's svage stilling på verdensmarkedet for dette produkt medfører, at USA ikke mere leverer et estimat over markedssituationen for sorghum. Informationskilderne på markedet for sorghum er i øvrigt for få eller for upålidelige til at kunne tjene som grundlag for fastsættelsen af importafgift for dette produkt. Endelig fremgår det af de disponible kilder, at priserne for sorghum og majs, der eksporteres fra USA, ligger meget tæt på hinanden. Den repræsentative cif-importpris for majs bør derfor også anvendes for sorghum. Den prislighed, der for tiden anvendes for told for byg og told for sorghum, bør også opretholdes.

               (3)

               Forordning (EU) nr. 642/2010 bør derfor ændres.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   I forordning (EU) nr. 642/2010 foretages følgende ændringer:

               1)

               Artikel 5 ændres således:

                           a)

                           I stk. 1 affattes indledningen således:
                           »Ved bestemmelsen af de repræsentative cif-importpriser, der er omhandlet i artikel 136, stk. 2, i forordning (EF) nr. 1234/2007, anvendes for blød hvede af høj kvalitet, hård hvede og majs, som omhandlet i artikel 2, stk. 1, i denne forordning, følgende elementer:«

                           b)

                           Stk. 4 affattes således:
                           »4.   De repræsentative cif-importpriser for hård hvede, blød hvede af høj kvalitet og majs svarer til summen af de i stk. 1, litra a), b) og c), omhandlede elementer. De repræsentative cif-importpriser for sorghum og rug er de priser, der er beregnet for majs.«

               2)

               Bilag III affattes som angivet i bilaget til denne forordning.

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. juli 2011.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG

            »BILAG III

               Noteringsbørser og referencesorter

                        Produkt

                        Blød hvede

                        Hård hvede

                        Majs

                        Standardkvalitet

                        Høj

                        Referencesort (type og sortering) for børsnoteringen

                        Hard Red Spring nr. 2

                        Hard Amber Durum nr. 2

                        Yellow Corn nr. 3

                        Børsnotering

                        Minneapolis
                        Grain Exchange

                        Minneapolis
                        Grain Exchange (1)

                        Chicago Board of Trade

         (1)  Hvis der ikke foreligger nogen prisnotering, som kan anvendes ved beregningen af en repræsentativ cif-importpris, lægges de mest repræsentative offentligt tilgængelige fob-noteringer i USA til grund.«


title: Kommissionens gennemførelsesforordning (EU) 2015/592 af 14. april 2015 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Presunto de Barrancos/Paleta de Barrancos (BOB))

text:
               16.4.2015

               DA

               Den Europæiske Unions Tidende

               L 99/4

         KOMMISSIONENS GENNEMFØRELSESFORORDNING (EU) 2015/592
   af 14. april 2015
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Presunto de Barrancos/Paleta de Barrancos (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Portugals ansøgning om godkendelse af en ændring af varespecifikationen for den beskyttede oprindelsesbetegnelse »Presunto de Barrancos«, der er registreret i henhold til Kommissionens forordning (EF) nr. 2400/96 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen for betegnelsen »Presunto de Barrancos/Paleta de Barrancos« (BOB), der er offentliggjort i Den Europæiske Unions Tidende, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. april 2015.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 2400/96 af 17. december 1996 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EFT L 327 af 18.12.1996, s. 11).

      (3)  EUT C 432 af 2.12.2014, s. 16.


title: Kommissionens gennemførelsesforordning (EU) nr. 166/2014 af 17. februar 2014 om ændring af forordning (EF) nr. 798/2008 for så vidt angår krav vedrørende udstedelse af certifikat ved import til Unionen af kød af opdrættede strudsefugle og oplysningerne vedrørende Israel og Sydafrika på listen over tredjelande og områder  EØS-relevant tekst

text:
               22.2.2014

               DA

               Den Europæiske Unions Tidende

               L 54/2

      KOMMISSIONENS GENNEMFØRELSESFORORDNING (EU) Nr. 166/2014
   af 17. februar 2014
   om ændring af forordning (EF) nr. 798/2008 for så vidt angår krav vedrørende udstedelse af certifikat ved import til Unionen af kød af opdrættede strudsefugle og oplysningerne vedrørende Israel og Sydafrika på listen over tredjelande og områder
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 3) og 4), og artikel 9, stk. 2, litra b), og
   ud fra følgende betragtninger:

               (1)

               I henhold til forordning (EF) nr. 798/2008 (2) må visse varer kun importeres til og føres i transit gennem Unionen fra tredjelande, områder, zoner og segmenter, der er opført i skemaet i del 1 i bilag I til samme forordning. Forordningen indeholder ligeledes krav vedrørende udstedelse af veterinærcertifikat for sådanne varer. Disse krav tager hensyn til, om der gælder særlige betingelser eller kræves supplerende garantier som følge af sygdomsstatus i disse tredjelande, områder, zoner eller segmenter. De særlige betingelser og supplerende garantier, som gælder for disse varer, er fastsat i del 2 i bilag I til forordning (EF) nr. 798/2008.

               (2)

               Kapitel III i forordning (EF) nr. 798/2008 fastsætter, hvilke betingelser der skal opfyldes, for at et tredjeland, et område, en zone eller et segment kan betragtes som fri(t) for højpatogen aviær influenza (HPAI), og kravene vedrørende udstedelse af veterinærcertifikat i så henseende for varer, der er bestemt til import til Unionen.

               (3)

               Sydafrika har oplevet udbrud af HPAI af subtypen H5N2 på strudsefuglebedrifter i områder med høj tæthed af strudsefuglebedrifter i 2004, 2006 og siden april 2011. Derfor er der i øjeblikket fastsat restriktioner for import af visse varer af strudsefugle, herunder kød af strudsefugle, ved forordning (EF) nr. 798/2008 som ændret ved Kommissionens gennemførelsesforordning (EU) nr. 536/2011 (3). Sydafrika kan i øjeblikket ikke erklære sig fri for HPAI.

               (4)

               Hold af strudsefugle på udendørs arealer udgør en særlig udfordring med hensyn til at forebygge mulig indslæbning af aviær influenza-virus i flokke af strudsefugle, navnlig fra reservoiret blandt vildtlevende fugle. Sydafrikas kompetente myndighed har i samarbejde med strudsefuglebranchen udviklet en skræddersyet ordning for produktion af kød af strudsefugle, som holdes på registrerede lukkede strudsefuglebedrifter, som er godkendt af den kompetente myndighed.

               (5)

               Disse bedrifter er under offentlig kontrol, og der gælder strenge biosikkerhedsregler, endvidere føres der kontrol med flytninger, og der udføres laboratorietest. Desuden gennemføres der overvågning for aviær influenza på strudsefugle- og fjerkræbedrifter inden for en nærmere bestemt radius omkring den registrerede lukkede bedrift og på hele Sydafrikas område. Ved fastsættelsen af disse krav blev der taget behørigt hensyn til anbefalingerne fra EU-veterinærberedskabsteamet, der gennemførte et kontrolbesøg i Sydafrika i 2011.

               (6)

               Indtil hele dets område kan erklæres HPAI-frit, og for at give bedre garantier for sikkerheden af kød af strudsefugle bestemt til fremtidig import til Unionen, fremlagde Sydafrika den 5. maj 2013 et revideret forslag vedrørende ordningen med registrerede lukkede strudsefuglebedrifter og anmodede om, at der gives tilladelse til import til Unionen af kød af strudsefugle, der holdes på sådanne bedrifter.

               (7)

               Kommissionen og eksperter fra medlemsstaterne evaluerede forslaget og konkluderede, at den ordning, som Sydafrika har indført, bør give tilstrækkelige garantier for import til Unionen af kød af strudsefugle, der holdes på sådanne bedrifter, for så vidt angår eventuelle risici forbundet med HPAI-virus.

               (8)

               Der bør indføres en ny særlig betingelse »H« i del 2 i bilag I til forordning (EF) nr. 798/2008, som giver specifikke garantier for sikkerheden af kød af opdrættede strudsefugle til konsum fra strudsefugle, der kommer fra en registreret lukket strudsefuglebedrift, herunder garantier vedrørende eventuelle fremtidige udbrud af HPAI, og som bør gælde for Sydafrikas område. Denne særlige betingelse bør også medtages i standardveterinærcertifikatet for kød af opdrættede strudsefugle til konsum.

               (9)

               I del 1 i bilag I til forordning (EF) nr. 798/2008 er der i øjeblikket angivet fem forskellige koder i oplysningerne vedrørende Israel, IL-0 til IL-4, hvilket svarer til de dele af området, som blev regionaliseret efter tidligere udbrud af HPAI i dette land. Efter anmodning fra Israel, og i betragtning af at kød af fjerkræ, strudsefugle eller vildtlevende fuglevildt (POU, RAT og WGM), som er produceret i perioderne med restriktioner, ikke længere findes på markedet, bør de forskellige zoner konsolideres, og oplysningerne vedrørende Israel bør ændres i overensstemmelse hermed. Med henblik på markedsgennemsigtighed og i overensstemmelse med folkeretten bør det præciseres, at certifikaternes geografiske dækning er begrænset til Staten Israels territorium bortset fra territorierne under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden.

               (10)

               Forordning (EF) nr. 798/2008 bør derfor ændres.

               (11)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Bilag I til forordning (EF) nr. 798/2008 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. februar 2014.

            På Kommissionens vegne

         José Manuel BARROSO

            Formand

      (1)  EFT L 18 af 23.1.2003, s. 11.

      (2)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).

      (3)  Kommissionens gennemførelsesforordning (EU) nr. 536/2011 af 1. juni 2011 om ændring af bilag II til beslutning 2007/777/EF og bilag I til forordning (EF) nr. 798/2008 for så vidt angår oplysningerne om Sydafrika på listen over tredjelande og dele af tredjelande (EUT L 147 af 2.6.2011, s. 1).

      BILAG
      Bilag I til forordning (EF) nr. 798/2008 ændres således:

                  1)

                  I del 1 foretages følgende ændringer:

                              a)

                              Oplysningerne vedrørende »IL — Israel« affattes således:

                                          »IL — Israel (6)

                                          IL – 0

                                          Hele landet

                                          SPF

                                          BPR,BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII

                                          EP, E

                                          S4«

                              b)

                              Oplysningerne vedrørende »ZA — Sydafrika« affattes således:

                                          »ZA — Sydafrika

                                          ZA – 0

                                          Hele landet

                                          SPF

                                          EP, E

                                          S4«

                                          BPR

                                          I

                                          P2

                                          9.4.2011

                                          A

                                          DOR

                                          II

                                          HER

                                          III

                                          RAT

                                          VII

                                          P2
                                          H

                                          9.4.2011

                                          A

                              c)

                              Følgende fodnote tilføjes:

                                          »(6)

                                          I det følgende forstået som Staten Israel bortset fra territorierne under israelsk administration siden juni 1967, nærmere betegnet Golanhøjderne, Gazastriben, Østjerusalem og resten af Vestbredden«.

                  2)

                  I del 2 foretages følgende ændringer:

                              a)

                              I afsnittet »Særlige betingelser« tilføjes følgende efter den særlige betingelse »L«:
                              »»H«: Der er givet garantier for, at kød af opdrættede strudsefugle til konsum (RAT) er fremstillet af strudsefugle, der kommer fra en registreret lukket strudsefuglebedrift, der er godkendt af tredjelandets kompetente myndighed. I tilfælde af HPAI-udbrud kan import af sådant kød stadig tillades, hvis det er fremstillet af strudsefugle, der kommer fra en registreret lukket bedrift, der er fri for HPAI, og hvor der inden for en radius på 100 km omkring den pågældende bedrift, i givet fald indbefattet et nabolands område, ikke har været udbrud af HPAI i mindst de foregående 30 dage, og som ikke har haft nogen epidemiologisk forbindelse til en strudsefugle- eller fjerkræbedrift, hvor der er påvist forekomst af HPAI inden for de foregående 30 dage.«

                              b)

                              Standardveterinærcertifikatet for kød af opdrættede strudsefugle til konsum (RAT) affattes således:
                              »Standardveterinærcertifikat for kød af opdrættede strudsefugle til konsum (RAT)


title: Kommissionens gennemførelsesforordning (EU) 2015/243 af 13. februar 2015 om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza  EØS-relevant tekst

text:
               17.2.2015

               DA

               Den Europæiske Unions Tidende

               L 41/5

         KOMMISSIONENS GENNEMFØRELSESFORORDNING (EU) 2015/243
   af 13. februar 2015
   om ændring af bilag I til forordning (EF) nr. 798/2008 for så vidt angår oplysningerne om USA i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c),
   under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 23, stk. 1, artikel 24, stk. 2, og artikel 25, stk. 2, og
   ud fra følgende betragtninger:

               (1)

               Ved forordning (EF) nr. 798/2008 (3) er der fastsat krav vedrørende udstedelse af veterinærcertifikat ved import til og transit, herunder oplagring under transit, gennem Unionen af fjerkræ og fjerkræprodukter (i det følgende benævnt »varerne«). Varerne må kun importeres til og føres i transit gennem Unionen fra tredjelande, områder, zoner og segmenter, der er opført i kolonne 1 og 3 i skemaet i del 1 i bilag I.

               (2)

               Ved forordning (EF) nr. 798/2008 er der også fastsat betingelser for, hvornår et tredjeland, et område, en zone eller et segment kan betragtes som fri(t) for højpatogen aviær influenza (HPAI).

               (3)

               USA er opført i del 1 i bilag I til forordning (EF) nr. 798/2008 som et tredjeland, hvorfra import af og transit gennem Unionen af varerne er tilladt fra hele landet.

               (4)

               En aftale mellem Unionen og USA (4) giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i EU eller i USA (i det følgende benævnt »aftalen«).

               (5)

               Den 19. december 2014 bekræftede USA tilstedeværelsen af HPAI af subtype H5N8 i en fjerkræbedrift i Douglas County i staten Oregon og den 3. januar 2015 af HPAI af subtype H5N2 i en fjerkræbedrift i staten Washington. Det er derfor ikke længere muligt at betragte hele det pågældende tredjelands område som frit for HPAI. Veterinærmyndighederne i USA suspenderede øjeblikkeligt udstedelsen af veterinærcertifikater for sendinger af fjerkræprodukter bestemt for import til eller transit gennem Unionen. USA har også gennemført sanering med henblik på at bekæmpe HPAI og begrænse spredning heraf.

               (6)

               USA har indsendt oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har nu evalueret disse oplysninger. På grundlag af denne evaluering samt de forpligtelser, der er fastsat i aftalen, og de garantier, der er blevet stillet af USA, er det rimeligt at konkludere, at det burde være tilstrækkeligt til at dække de risici, der er forbundet med indførsel af varerne til Unionen, at restriktionerne for indførsel af varer til Unionen begrænses til det område i staten Oregon, der er berørt af HPAI, og til hele staten Washington, for hvilke veterinærmyndighederne i USA har indført restriktioner på grund af de aktuelle udbrud. Oplysningerne for USA i listen i del 1 i bilag I til forordning (EF) nr. 798/2008 bør derfor ændres for at tage højde for regionaliseringen i dette tredjeland på grund af de nuværende udbrud af HPAI.

               (7)

               Bilag I til forordning (EF) nr. 798/2008 bør derfor ændres i overensstemmelse hermed.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Del 1 i bilag I til forordning (EF) nr. 798/2008 ændres som angivet i bilaget til denne forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. februar 2015.

            På Kommissionens vegne

         Jean-Claude JUNCKER

            Formand

      (1)  EFT L 18 af 23.1.2003, s. 11.

      (2)  EUT L 343 af 22.12.2009, s. 74.

      (3)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).

      (4)  Aftale mellem Det Europæiske Fællesskab og Amerikas Forenede Stater om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter som godkendt på Det Europæiske Fællesskabs vegne ved Rådets afgørelse 1998/258/EF (EFT L 118 af 21.4.1998, s. 1).

      BILAG
      I del 1 i bilag II til forordning (EF) nr. 798/2008 affattes oplysningerne vedrørende USA således:

                     Tredjelandets eller områdets ISO-kode og navn

                     Tredjelandets, områdets, zonens eller segmentets kode

                     Beskrivelse af tredjelandet, området, zonen eller segmentet

                     Veterinærcertifikat

                     Særlige betingelser

                     Særlige betingelser

                     Status mht. overvågning for aviær influenza

                     Status mht. vaccination mod aviær influenza

                     Salmonellabekæmpelsesstatus (7)

                     Model(ler)

                     Supplerende garantier

                     Slutdato (1)

                     Startdato (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     »US — USA

                     US-0

                     Hele landet

                     SPF

                     EP, E

                     S4

                     US-1

                     Hele USA, undtagen området US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1«

                     WGM

                     VIII.

                     POU, RAT

                     N

                     US-2

                     Område af USA svarende til Douglas County i staten Oregon og hele staten Washington

                     WGM

                     VIII.

                     P2

                     19.12.2014

                     POU, RAT

                     N
                     P2